П Р О Т О К О Л    № 37

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

11 ноември 2014 г.

Днес, 11.11.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА – отсъства
РУМЕН БОЕВ - отсъства
РУМЕН ГЕОРГИЕВ - отсъства
ЮЛИАНА КОЛЕВА – отсъства	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

1. ОТНОСНО: Извлечение от Протокол № 33/03.11.2014 г., /т. 13/, от заседание на КПУКИВИВСС с приложен Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, за становище в двуседмичен срок.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на члена на комисията г-жа Мария Кузманова за заседанието на 25.11.2014 г. да подготви проект на становище от името на комисията.

2. ОТНОСНО: Извлечение от Протокол № 47/05.11.2014 г., /т. 3/, от заседание на Комисия „Международна дейност” с приложен превод от английски език на Проекта на описателна част на Доклад за Българя от Четвъртия кръг на оценка – Превенция на корупцията по отношение на народните представители, съдиите и прокурорите, и искане да се предостави статистическа информация по въпросите, касаещи щатната численост на магистратите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията Румен Митев за следващото заседание да подготви проект за отговор по посочените два въпроса в Проекта на описателна част на Доклад за Българя от Четвъртия кръг на оценка – Превенция на корупцията по отношение на народните представители, съдиите и прокурорите.

3. ОТНОСНО: Обсъждане на активността на участие на съдиите в процеса на попълване на он-лайн анкетата за изследване на натовареността.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение представената справка и статистика за активността на съдиите в процеса по попълване на он-лайн анкетата за изследването на натовареността към 07.11.2014 г.
3.3. Да се изпрати индивидуално напомнително писмо до председателите на съдилищата с нулева активност – Софийски апелативен съд, ОС - Хасково, ОС - Ямбол, РС - Гоце Делчев, РС – Чирпан и РС – Харманли, с текст съгласно уточненията в проведената дискусия.
3.4. Възлага на председателя на комисията в следващото заседание отново да докладва за броя на участвалите съдии по отделни съдилища, като за целта представената днес таблици бъдат допълнени с колони, съдържащи броя съдийски щатове и броя заети съдийски щатове за всеки съд.

ПРЕДСЕДАТЕЛ
НА КОМИСИЯТА: /п/	КАЛИН КАЛПАКЧИЕВ